b'\n_START_ARTICLE_\nMihael Cussa\n_START_SECTION_\n\xc5\xbdivljenje in delo\n_START_PARAGRAPH_\nMihael Ku\xc5\xa1a rojen 8. maja 1657 (izmi\xc5\xa1ljen datum, rojen okrog leta 1657) v Lokavcu, pri Ku\xc5\xa1ih. Leta 1687 se pojavi kot kamnosek v Ljubljani. Leta 1690 se je pogodil z avgu\xc5\xa1tinskim opatom za nov oltar iz \xc4\x8drnega marmorja, ki \xc5\xa1e stoji v fran\xc4\x8di\xc5\xa1kanski cerkvi, 1694 sklenil pogodbo z Jakobom Schellom pl. Schellenburgom glede oltarja iz \xc4\x8drnega marmorja za kapelo sv. Kri\xc5\xbea v sedanji fran\xc4\x8di\xc5\xa1kanski cerkvi (ta oltar so 1787 podarili \xc5\xbeupni cerkvi v Hrenovicah); na oltarni mizi (menzi) stoje 4 svetni\xc5\xa1ki in dva angelska kipa. Leta 1698 je izdelal oltar iz \xc4\x8drnega marmorja za fran\xc4\x8di\xc5\xa1kansko cerkev v Karlovcu, najlep\xc5\xa1e njegovo delo pa je pri\xc5\xbenica v zagreb\xc5\xa1ki katedrali (ki jo dr\xc5\xbei velik krilat angel na ramah). Leta 1699 pred smrtjo dokon\xc4\x8da stranski oltar za staro cerkev v Lokavcu, danes posve\xc4\x8den Mariji vnebovzeti. Sedaj je v stari cerkvi kot glavni oltar. Leta 1699 se je pogajal za izdelavo marmornatega oltarja v mavzoleju Ferdinanda II. v Gradcu, a je pred za\xc4\x8detkom dela umrl.'